b'\n_START_ARTICLE_\nRenault FT-17\n_START_SECTION_\nRazvoj\n_START_PARAGRAPH_\nRazvoj tega tanka se je za\xc4\x8del julija 1916. Projekt je vodil znan proizvajalec avtomobilov Louis Renault. Pritegnila ga je zamisel o gradnji \xc4\x8disto novega tanka. Na\xc4\x8drte pa je sestavil takrat zelo talentiran oblikovalec Rodolphe Ernst-Metzmaier. Projekt je bil predstavljen oktobra 1916 generalu Estiennu. Naslednji korak je bil te\xc5\xbeji, saj general Estienne ni mogel prepri\xc4\x8dati direktorja podjetja Motor Services, generala Mourreta, da bi podprl program. General Estienne je prosil za podporo generala Joffreja. Ta je dosegel, da so mu odobrili proizvodnjo enega prototipa tanka. Ker je bil Louis Renault tako neu\xc4\x8dakan je gradnjo za\xc4\x8del \xc5\xa1e pred uradno potrditvijo. Januarja 1917 je bil narejen prvi prototip tega tanka pod imenom Char Mitrailleur. V prihodnjih mesecih pa je \xc5\xa1e uspe\xc5\xa1no kon\xc4\x8dal testiranja. Decembra 1916 je bila naro\xc4\x8dena prva serijska proizvodnja stotih tankov. Naro\xc4\x8dilo tankov se je s testiranji ve\xc4\x8dalo. Februarja 1917 se je \xc5\xa1tevilo naro\xc4\x8denih tankov pove\xc4\x8dalo na 150, aprila pa na 1000 primerkov. Sposobnosti tanka so bile tako dobre, da so junija pove\xc4\x8dali naro\xc4\x8dilo na 3500. Do oktobra 1918 se je naro\xc4\x8dilo tankov Renault pove\xc4\x8dalo na 7820 tankov. Do konca vojne so naredili 3530 tankov Renault FT, od tega jih je 3177 sprejela francoska vojska. Med samo proizvodnjo so imeli veliko te\xc5\xbeav, saj so oklepe prejemali iz Britanije. Od po\xc5\xa1iljke so morali 40% dobave zavre\xc4\x8di, saj je bila neprimerna. Uporabniki teh tankov v vojni so se sre\xc4\x8devali z ve\xc4\x8djimi mehanskimi te\xc5\xbeavami. Ta tank je postal po vojni glavni izvozni produkt Francije.\n_START_SECTION_\nSodelovanje v bojih\n_START_PARAGRAPH_\nNajbolj ob\xc5\xa1irno so se tanki uporabljali v francoski in ameri\xc5\xa1ki vojski, v zaklju\xc4\x8dnih fazah prve svetovne vojne. Zaradi nizke cene proizvodnje so jih nameravali do leta 1919 narediti 12260, vendar so nem\xc5\xa1ke \xc4\x8dete kapitulirale \xc5\xbee 1918. _NEWLINE_Po prvi svetovni vojni se je veliko dr\xc5\xbeav zanimalo za ta tank. Uporabljati so ga za\xc4\x8dele skoraj vse pomebne dr\xc5\xbeave, razen Velike Britanije. Svetovna vojna je bila kon\xc4\x8dana, vendar so bili prisotni mnogi konflikti. Tako je tank sodeloval v ruski dr\xc5\xbeavljanski vojni, poljsko-sovjetski vojni, kitajski dr\xc5\xbeavljanski vojni, ter \xc5\xa1panski dr\xc5\xbeavljanski vojni. _NEWLINE_Tank Renault FT-17 se je ohranil do druge svetovne vojne. Francoska vojska je imela opremljenih 8 bataljonov po 63 tankov Renault FT-17. Znano je, da v drugi svetovni vojni Francozi niso imeli te\xc5\xbeave z opremo,ampak s taktiko. Veliko tankov so Nemci Francozom zasegli ter jih ponovno uporabili v bojih in za za\xc5\xa1\xc4\x8dito pomembnih objektov. _NEWLINE_Tanke so uporabljali tudi Rusi, ki so zasegli tanke Beli gardi, ter jih za\xc4\x8deli izdelovati v svojih tovarnah. Izdelovali so ga pod imenom T-18.'